 Muhammadu Buhari ti bu ọwọ lu àbádòfin tì ó fààyè gba àwọn ọdọ láti du ipò kípò tó wù wọn ni Nàìjíríà Lọjọ Ajé ni Ààrẹ Buhari bu ọwọ lu àbá ọhún, lẹyìn tó ti kọkọ ṣèlérí lọjọ kọkàndínlọgbọn, oṣù Karùn ún, nínú ọrọ tó bá àwọn ọmọ orílẹ-èdè Nàìjíríà sọ lásìkò àjọdún ètò ìṣèlú àwaarawa láti bu ọwọ lù ú. Ṣùgbọn, ojú ti kálùkù ọmọ orílẹ-èdè Nàìjíríà fi wò ó yàtọ síra wọn. Bí àwọn kan ṣe gbóríyìn fún Ààrẹ Buhari fún ìgbésẹ nà, ni àwọn kan n sọ ìdàkejì lọrọ. Kíni àbájáde òfin tuntun yìí fún àwọn ọdọ Naijiria? Adúrà wa ni pé ki òfin yii ru àwọn ọdọ soke lati ṣe rere. Kíni àbájáde òfin tuntun yìí fún àwọn ọdọ Naijiria? Nínú ọrọ ti rẹ, Ààrẹ ilé aṣòfin àgbá, Bukọla Saraki, ní òfin tuntun náà ni ìpìlẹ kíkó àwọn ọdọ mọra nínú ètò ìṣèlú, àti pé Nàìjíríà nílò agbára àwọn ọdọ fún ìdàgbàsókè rẹ. Kín ni àwọn ará ìlú n sọ? Ṣe kò sí ti òfin yìí kò fi kan ọjọ orí àwọn sẹnetọ ati gomina? Bẹẹ, kò yẹ ki ìbí ju ìbí lọ Àwọn kan gbà pe, o tumọ si pe ki àwọn arúgbó lọ rọ ọ kún sile ni. Àwọn ọdọ Nàìjíríà ti n késí ara wọn láti gbégbá ìbò Kódà, olú ilé iṣẹ ilẹ Amẹrika tó wà ní ìlú Abuja nínú ọrọ tí wọn, kí àwọn ọdọ Nàìjíríà kú oríire fún òfin tuntun náà. Ẹwẹ, àwọn kan ní ó yẹ kí Buhari bu ọwọ lu òfin míì tí ó fi òfin de àwọn tó ti dàgbà jù láti má díje fún ipò ìṣèlú, tí wọn sì ti n lo àmì TooOldToRun láti gbe ìpolongo wọn lẹyìn. Àwọn ọdọ kan n fẹ kí Buhari fi òfin de àwọn tó ti dàgbà jù láti maa dupò ìṣèlú Àwọn iròyin tì ẹ leè ní ìfẹ síí: Abimbọla Kazeem: Hábà! Ṣé ìwọ ti sáré pé ọmọ ọdún 40 ni? Èrò àwọn ọmọ Nàìjíríà ṣọtọọtọ lórí àbá òfin tì ó fààyè gba àwọn ọdọ láti du ipò kípò tí ó bá wù wọn, NotTooYoungToRun, èyí tí Ààrẹ Muhammadu Buhari ṣẹṣẹ bu ọwọ lu. : Buhari: Ẹyin ọdọ, ẹ padà wa díje lẹyìn mi ní 2019 